cyanic-selkie/wikianc huggingface dataset:
Մարիսկալ Էստիգարիբիա
Կլիման
Այս բնակավայրը հարավային կիսագնդի ամենաշոգ վայրերից է։ Այն համարվում է «Հարավային Ամերիկայի տաք բևեռը»։ Չնայած ամբողջ տարվա ընթացքում տիրող հեղձուցիչ շոգին, ձմռանը ջերմաստիճանը նվազագույնը կարող է հասնել 0° C-ի տարին մեկ կամ երկու անգամ։ Միջին տարեկան տեղումները ցածր են, մոտ` 800 մմ։ Ձմեռները մեղմ են, միջին ջերմաստիճանը՝ 19° C: Ամպամած օրերն ավելի հաճախ հանդիպում են ձմռանը։ Ձմռանը անձրևները նվազագույնն են կամ ընդհանրապես բացակայում են, կամ էլ դրսևորվում են շատ թույլ սառնամանիքի տեսքով։
Ծանոթագրություններ
Կատեգորիա:1944 թվականին հիմնադրված բնակավայրեր Կատեգորիա:Պարագվայի քաղաքներ
Մեծ Կացխ
Մեծ Կացխ (დიდი კაცხი), գյուղ Վրաստանում։ Գտնվում է Իմերեթի մարզի Ճիաթուրայի շրջանում ։
Դիրք
Գյուղը գտնվում է ծովի մակարդակից 560 մետր բարձրության վրա։ Շրջկենտրոն Ճիաթուրայից հեռու է 20 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 629 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ճիաթուրայի շրջան
(1213) Ալժիր
(1213) Ալժիր (Algeria), աստերոիդ աստերոիդների հիմնական գոտում։ Հայտնաբերվել է 1931 թվականի դեկտեմբերի 5-ին Գայ Ռեյսի կողմից Ալժիրում ։
Միջին հեռավորությունը Արեգակից կազմում է 3,138176 ա. մ., առավելագույնը մոտենում է 2,7359 ա. մ. հեռավորության վրա և հեռանում 3,5404 ա. մ. ։ Արեգակի շուրջ մեկ ամբողջական պտույտ է կատարում 2030,55 երկրային օրվա ընթացքում, իր ուղեծրով շարժվելով միջինում 0,177292 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,08° անկյուն։
Արտաքին հղումներ
Կատեգորիա:1931 թվականին հայտնաբերված աստղագիտական մարմիններ Կատեգորիա:Գայ Ռեյսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մինեո
Մինեո (Mineo) կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 5432 մարդ, 2004 թվականի տվյալներով բնակչության խտությունը կազմում է 23 մարդ/կմ²։ Զբաղեցնում է 244 կմ² մակերես տարածք։ Փոստային ինդեքսն է՝ 95044։ Հեռախոսային կոդը՝ 0933։
Բնակավայրի հովանավորն է համարվում Ագրիպինա Հռոմեացին։
Արտաքին հղումներ
Կատեգորիա:Իտալիայի բնակավայրեր
Անտուան Լորան Լավուազիե
Անտուան Լորան Լավուազիե (Antoine Laurent de Lavoisier,, ), ֆրանսիացի քիմիկոս Անտուան Լավուազիեն այրման թթվածնային տեսության, դրանով՝ նաև գիտական քիմիայի հիմնադիրն է։
Կենսագրություն
Հաստատելով այրման թթվածնային տեսությունը՝ Լավուազիեն քիմիական գիտությունը դրեց գիտական հիմքերի վրա և կեղծ ֆլոգիստոնի տեսությունը փոխադրեց այրման թթվածնային տեսությամբ։
Նա մշակել է նաև քիմիական անվանակարգության սկզբունքները, Պիեռ Սիմոն Լապլասի հետ պատրաստել է առաջին սառցային կալորիմետրը և չափել մի շարք նյութերի այրման ջերմությունները։
1789 թվականին լույս է ընծայել իր «Տարրական քիմիայի դասագիրքը», որը գիտական քիմիայի առաջին ձեռնարկն էր։
Լավուազիեն գլխատվել է Հեղափոխական դատարանի որոշմամբ՝ մեղադրվելով ծխախոտի մթերման գործում թույլ տված խարդախության համար։ Այդ առիթով ֆրանսիացի մաթեմատիկոս Ժոզեֆ Լագրանժն ասել է. «Պահանջվեց ընդամենը մեկ ակնթարթ, որպեսզի կտրվեր այդ գլուխը, բայց հնարավոր է, որ հարյուրամյակը քիչ լինի նրա նմանը ստեղծելու համար»։
Աղբյուրներ
Կատեգորիա:Ֆրանսիացի քիմիկոսներ Կատեգորիա:Փարիզ քաղաքում ծնվածներ Կատեգորիա:Ֆրանսիացի կենսաբաններ Կատեգորիա:Ֆրանսիայի գիտությունների ակադեմիայի անդամներ Կատեգորիա:Փարիզի համալսարանի շրջանավարտներ Կատեգորիա:Ֆրանսիացի տնտեսագետներ Կատեգորիա:Ֆրանսիացի ֆիզիկոսներ Կատեգորիա:Ֆրանսիացի փաստաբաններ Կատեգորիա:Ֆրանսիացի աստղագետներ Կատեգորիա:Ակադեմիկոսներ Կատեգորիա:Լոնդոնի թագավորական միության արտասահմանյան անդամներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:18-րդ դարի ֆրանսիացի գրողներ Կատեգորիա:Ամերիկյան փիլիսոփայական ընկերության անդամներ Կատեգորիա:Ֆրանսիական ակադեմիայի անդամներ Կատեգորիա:Ֆրանսիացի քաղաքական գործիչներ Կատեգորիա:Ֆրանսիացի փիլիսոփաներ Կատեգորիա:Ֆրանսիացի գիտնականներ Կատեգորիա:Անձինք նամականիշերի վրա Կատեգորիա:Ֆրանսիական մեծ հեղափոխության ընթացքում մահապատժի ենթարկված անձինք
Սոայլ
Սոայլ (Castillo Sohail) կամ Ֆուենխիրոլայի ալկասաբա (Alcazaba de Fuengirola), արաբական ամրոց Անդալուզիա ինքնավար համայնքի Մալագա պրովինցիայի Ֆուենխիրոլա քաղաքի եզրամասում։ Կառուցվել է բլրի վրա՝ ծովի մակարդակից 38 մետր բարձրության վրա։ Տեղակայված է Միջերկրական ծովը թափվող Ֆուենխիրոլա գետի գետաբերանի մոտ։
Պատմություն
Ներկայիս ամրոցի տարածքում անտիկ դարաշրջանում գոյություն է ունեցել փյունիկյան Սուալ բնակավայրը։ Հետագայում այդ տարածքն անցել է հռոմեացիներին։ Ամրոցը կառուցվել է 10-րդ դարի կեսերին Կորդովայի խալիֆ Աբդ ար-Ռահման III-ի կողմից՝ Ֆուենխիրոլա գետի գետաբերանի պաշտպանության համար, որի չորս կիլոմետր երկարություն ունեցող մի հատվածն այդ ժամանակ օգտագործվում էր նավագնացության համար։
Ռեկոնկիստայի ժամանակ՝ 1485 թվականին, ամրոցը գրավվել է և հետագայում ծառայել է պաշտպանական կառույց բերբերների հարձակումներից պաշտպանվելու համար։ 1730-ական թվականներին ամրոցն արդիականացվել է նրա սեփականատիրոջ՝ կոմս դե Մոնտեմարի կողմից։
Նապոլեոնյան պատերազմների ընթացքում՝ 1810 թվականի հոկտեմբերի 15-ին, ամրոցը ռազմական գործողությունների կենտրոնում է հայտնվել Ֆուենխիրոլայի ճակատամարտի ժամանակ, երբ աչքի է ընկել ընդամենը 200 հոգուց բաղկացած լեհական կայազորը, որին հաջողվել է լեհական մեկ այլ ջոկատի օգնության շնորհիվ ջախջախել 4000 հոգուց նաղկացած բրիտանական էքսպեդիցիոն կորպուսը, որին օգնում էր նավատորմը։ 1812 թվականի ապրիլի 16-ին ամրոցը գրավվել է իսպանացի գեներալ Ֆրանսիսկո Բալեստերոսի կողմից։
Պատերազմից հետո Սոայլ ամրոցը կորցրել է իր նշանակությունը և հետզհետե լքվել։ 1988 թվականին ամրոցը գնվել է համայնքի կողմից և վերանորոգվել։ Ամառներն այնտեղ անցկացվում են համերգներ ու մշակութային միջոցառումներ։
Արտաքին հղումներ
Կատեգորիա:Անդալուսիայի ամրոցներ
Արվեստի պատմության թանգարան (Վիեննա)
Վիեննայի Արվեստի պատմության թանգարան (Kunsthistorisches Museum, կրճատ՝ KHM), հայտնի գեղարվեստի թանգարան Վիեննայում։ Բացվել է 1891 թվականին՝ գրեթե նույնական Բնագիտական թանգարանի հետ միասին, որը գտնվում է հարևանությամբ։ Կառուցման հրամանը տրվել է Ֆրանց Յոզեֆ I կայսեր կողմից՝ 1858 թվականին՝ քաղաքն ընդարձակելու ծրագրի շրջանակներում։ Երկու թանգարանները կառուցված են իտալական ռենեսանսի ոճով՝ Գոդֆրիդ Զեմպերի և բարոն Կարլ ֆոն Հազենաուերի նախագծով։
Հավաքածու
Թանգարանը պաշտոնապես հիմնադրվել է 1889 թվականին։ XIX դարի երկրորդ կեսին թանգարանը հարստացվեց ավստրիական կայսերական պալատի հարուստ հավաքածուով։ Այս ժամանակաշրջանում արդեն գոյություն ունեին նմանատիպ թանգարաններ, որոնք ստեղծվել էին արքայական հավաքածուների հիման վրա։ Դրեզդենում սաքսոնական կուրֆյուրստի հավաքածուի հիման վրա, Բեռլինում՝ Պրուսիայի արքայի, Պետերբուրգում՝ ռուս կայսրերի հավաքածուների հիման վրա բացվեց Էրմիտաժը։
Վիեննայում որոշեցին մեկի փոխարեն 2 թանգարան ստեղծել՝ բնագիտական և գեղարվեստական հավաքածուներով։ Այսպես, Վիեննայում բացվեցին Պատմաբնագիտական թանգարանը և Պատմագեղարվեստական թանգարանը։
Դրանք տեղակայված էին իրար մոտ՝ ստեղծելով ճարտարապետական զգալի անսամբլ։
Ճարտարապետ Զեմպերը Վիեննայում
Գոդֆրիդ Զեմպերը ավստրիացի չէր։ Նա աշխատել է Եվրոպայի տարբեր մայրաքաղաքներում (Լոնդոնում, Փարիզում և Դրեզդենում) և հայտնի էր որպես ցուցադրությունների ճարտարապետ։ 1851 թ. Լոնդոնում Զեմպերն անցավ Միջազգային արդյունաբերական ցուցահանդեսի կառուցման աշխատանքներին։ Դրեզդենում նա ավարտեց անավարտ մնացած Ցվինգեր ճարտարապետական համալիրի շինարարությունը՝ կապելով բարոկկո ոճի անսամբլը նոր պատկերասրահի և նոր թատրոնի (Զեմպերի օպերա կամ Դրեզդենի սակսոնական ազգայի օպերային թատրոն) շենքերի հետ։
Դրանից հետո նա Ավստրիայի կայսր Ֆրանց Յոզեֆից Վիեննայում աշխատելու հրավեր է ստանում։ Նրան հանձնարարվեց վերականգնել կայսրի քաղաքային բնակավայրը՝ Հոֆբուրգը։ Փորձառու ճարտարապետ Գոդֆրիդ Զեմպերը վերաբերվեց Հոֆբուրգի վերականգնմանը՝ որպես քաղաքաշինական նախագծի։ Նա ստեղծեց մի քանի շքեղ կառույցներից բաղկացած նախագիծ, որը ներառում էր երկու թանգարան, նոր թատրոն, խաղահրապարակ, ավստրիացի կայսրուհի Մարիա Թերեզային նվիրված հուշարձան։ Այդ ամենը կառուցվելու էր նոր այգում՝ նեոբարոկկո ոճով։ Զեմպերն արդեն շարունակել էր բարոկկո ճարտարապետության ավանդույթները՝ ավարտելով Մաթեուս Պյոպելմանի կողմից նախագծված Զվինգերի համալիրում։ Հոֆբուրգի վերականգնմամբ Զեմպերը դարձավ վիեննական բարոկկոյի շարունակողը. նա օգտագործում էր այդ ոճին բնորոշ ճարտարապետական ձևերը և նախագծային հրահանգները։ Նա ծառայեցրել է իր շքեղ ճարտարապետությունը ի փառս կայսերական արքունիքի։ Ճարտարապետն արգամ կապակցել է նոր Հոֆբուրգի առանցքը հին հռոմեական Վինդոբոնայի հետ։ հենց այդտեղ է ժամանակին գտնվել հռոմեացի նահանգապետի պալատը և այդտեղ է մահացել հռոմեացի կայսր Մարկոս Ավրելիոսը։ հոֆբուրգի համալիրով ճարտարապետն ընդգծել է ավստրիացի կայսրի խորհրդանշական կապը Հին Հռոմի կայսրերի հետ, ինչը դուր եկավ Ֆրանց Յոզեֆին։
Ժամանակակիցներն ընկալում էին Ավստրոհունգարիայի մշակույթի և կոշտ իրականության միջև այս հակասությունը, սակայն Զեմպերը չէր կարող ժողովրդավարացնել ճարտարապետությունն ու լուծել հասարակական հակասությունները։ Նրա կողմից նախագծված շքեղ համալիրը այդպես էլ ամբողջությամբ չիրականացվեց։ Սակայն կառուցվեցին Վիեննայի երկու թանգարանային մեծ տարածքերը։
Էրցհերցոգի պատկերասրահը
Ավստրիայի Հաբսբուրգները ազգակցական կապերով կապված էին Իսպանիայի թագավորական արքունիքի հետ։ Իսպանիայի կազմի մեջ էին մտնում հարավային Նիդերլանդները և Ֆլանդրիան (ներկայիս՝ Բելգիա)։ Մադրիդից ու Վիեննայից կտրված նահանգը ղեկավարում էր նահանգապետը։ Դրանցից մեկը ավստրիացի էրցհերցոգ Լեոպոլդ Վիլհելմը (1614—1662 թթ.)։
Լինելով Ֆլանդրիայում՝ նա օգտվում էր առիթից և ձեռքբերում գեղարվեստական հավաքածուներ։ Այդ հավաքածուների ձևավորմանը նպաստել է Բրյուսելի հարուստ գեղարվեստական շուկան։ Այդտեղ վաճառքի էին բերում գեղարվեստական աշխատանքները թե նահանգից և թե Իտալիայից ու Անգլիայից։ Կարճ ժամանակում էրցհերցոգը ստեղծեց նիդերլանդացի, իտալացի, ֆլամանդացի և գերմանացի վարպետների գործերից բաղկացած նշանակալի հավաքածու, որը տեղափոխեց Վիեննա։ Այդ հավաքածուն հարյուրամյակների ընթացքում համալրվել է տարբեր երկրներից ու քաղաքներից բերված նոր գեղանկարներով։ Վիեննա տեղափոխվեց կայսր Ռուդոլֆ II-ի Հնարժեք իրերի սենյակի (Kunst- und Wunderkammer) միայնլավագույն մասը ։
Արքայազն Եվգենի Սավոյացու մահվանից հետո նրա պատկերասրահը փոխադրվեց կայսերական հավաքածուում։
Ֆրանսիական արվեստ
Ավստրիական կայսրությունը դարեր շարունակ զգալի դժվարություններ է ունեցել Ֆրանսիայի թագավորների հետ, ինչը արտացոլվել է գեղարվեստական հավաքածուի վրա։ Վիեննայի արվեստի պատմության թանգարանի (Էրմիտաժի թանգարանի համեմատությամբ) ֆրանսիական բաժնում պահվում են ոչ շատ նշանակալի աշխատանքներ, որոնցում հավաքված են Ֆրանսիայի արվեստի պատահական և ոչ պատահական կերպարները։ Ժան Ֆուկեի և 17-րդ դարի նկարիչների որոշ գործերի առկայությունը միայն ընդգծում են այդ զգալի բացերը գեղարվեստական հավաքածուներում։ Ֆրանսուա Կլուեի, Նիկոլա Պուսենի կտավները, Գիացինտ Ռիգոյի և Ժոզեֆ Դյուպլեսիի դիմանկարները պատահականորեն ստացված իրերի տպավորություն են թողնում։
Շատ ավելի լավ են ներկայացված Ֆրանսիայի 19-րդ դարի գեղանկարիչները (Կամիլ Կորո, Կլոդ Մոնե), սակայն թանգարանում պահվում են ոչ ամենանշանավոր գործերը, որոնք վաղում արդեն ցրվել են Ֆրանսիայի, ԱՄՆ-ի, Մեծ Բրիտանիայի և Ռուսաստանի թանգարանային հավաքածուներով։
Թանգարանի երկրորդ ոչ այնքան տպավորիչ բաժիններից է Անգլիայի բաժինը։ Սակայն սա բնոշրոշ է եվրոպական գրեթե բոլոր թանգարաններին, ուր բրիտանական գեղանկարիչների գործերը շատ քիչ են։ Անգլիայի տարբեր ժամանակաշրջանների նշանակալի գործերից կան միայն ԱՄՆ-ի թանգարաններում։
Իտալական արվեստ
Ժամանակակից Իտալիայի հյուսիսային հողերը երկար ժամանակ եղել են Ավստրիայի կազմում։ Դարեր շարունակ Իտալիայից գեղանկարներ են բերվել Վիեննա, իսկ իտալացի վարպետները (քանդակագործներ, այգեպաններ, կոպմպոզիտորներ, երաժիշտներ, դերասաններ) աշխատել են Ավստրիական կայսրության տարբեր քաղաքներում։ Վիեննայում Իտալիայից բերված այնքան շատ նշանակալի գործեր էին հավաքվել, որ երկու երկրների միջև եղել է դրանց փոխանակման ժամանակաշրջան՝ այդ մշակութային արժեքների գոնե մի մասը Իտալիա վերադարձնելու նպատակով։ Վիեննայում պահվում են Բենվենուտո Չելինիի ոսկերչական աշխատանքները, որոնք չեն պահպանվել ոչ Իտալիայում, ոչ Ֆրանսիայում։
Արվեստի պատմության թանգարանի այս հավաքածուի յուրահատկությունը Իտալիայի գրեթե բոլոր գեղանկարչական ոճերով արված ստեղծագործծությունների առկայությունն է՝ վաղ և բարձր Վերածնունդ, մաներիզմ, բարոկկո, կարավաջիզմ, 18-րդ դարի վեդուտայի վարպետներ և այլն։ Իտալիայի վարպետներն այսօր էլ ներկայացված են Արվեստի պատմության թանգարանի հավաքածուում։ Դրանց թվում են այնպիսի վարպետներ, ինչպիսիք են.
Նկարչությունը Մաներիզմի դարաշրջանում
Մաներիզմը անցումային էտապ հանդիսացավ Վերածննդի և բարոկկո արվեստների միջև և որոշ ժամանակ գոյատևեց միաժամանակ երկու ոճային ուղղությունների հետ, չնայած բարոկկոն զգալիորեն երկար տիրեց։ Մաներիզմի հայտնությունը արվեստի քննադատները կապում էին Վերածննդի գաղափարներից հիասթափության և, որ ամենահավանականն է, XVI դարի ճգնաժամի հետ։ Վիեննայի թագավորական պալատը ուրախությամբ ողջունեց այս նոր ստեղծագործական ուղղվածությունը, որտեղից էլ որ նրանք եկած լինեին։ Ավստրիայի թագավորական պալատը շուտով դարձավ Արևմտյան Եվրոպայում մաներիզմի ամենահզոր կենտրոններից մեկը։ Ոճական ելակետ ընդունելով Միքելանջելոյի, Ռաֆայելի և Վերածննդի այլ վարպետների ստեղծագործությունները՝ մաներիստները խեղաթյուրում էին դրանց հիմքում ընկած ներդաշնակության սկզբունքները, արմատավորում աշխարհի վաղանցիկության և իռացիոնալ ուժերին հլու մարդկային ճակատագրի երերունության մասին պատկերացումները։ XVI դարի վերջում մաներիզմի հայտնի կենտրոն դարձավ Պրագան, որտեղ ստեղծագործում էին.
Հետագայում նրանց աշխատանքները տեղափախվեցին Վիեննա, կազմելով տվյալ գեղարվեստական ոճի զգալի հավաքածու։
Նիդերլանդական և ֆլանդրիական արվեստ
ը
Եզակի է նաև Նիդերլանդների հին վարպետների հավաքածուն, որն ունի համաշխարհային նշանակություն։ Հավաքածուում լիարժեք ներկայացված են 15-16-րդ դարերի բոլոր նշանավոր հոլանդացի և ֆլամանդացի նկարիչների աշխատանքները։ Նրանցից են.
Ֆլանդրիայի արվեստը ներկայացված է Ռուբենսի, Անտոնիս վան Դեյքի, Ֆրանս Սնայդերսի և նրանց ժամանակակիցների կտավներում։ 17-րդ դարի Նիդերլանդների վարպետների գործերում կան նաև Ռեմբրանդի մի քանի կտավներ։
Ներկա վիճակը
1956 թ. թանգարանային հավաքածուից առանձնացվեցին Ավստրիայի վարպետների (Ավստրիական պատկերասրահ) և գոթական ու ավստրիական միջնադարյան շրջանի աշխատանքները (Ավստրիական գոթիկայի թանգարան)։ Վերջինս տեղակայվեց Բարոկկոյի թանգարանին կից գտնվող Ստորին Բելվեդերում։
Արտաքին հղումներ
Կատեգորիա:Վիեննայի թանգարաններ Կատեգորիա:1891 հիմնադրված թանգարաններ Կատեգորիա:1891 հիմնադրումներ Ավստրիայում Կատեգորիա:Հին Հունաստանի թանգարաններ Կատեգորիա:Դրամագիտության թանգարաններ Կատեգորիա:Նեոռենեսանս ճարտարապետություն
Shazam (ծառայություն)
Shazam-ը կիրառում է սմարթֆոնի կամ համակարգչի ներկառուցված միկրոֆոնը՝ ընկալելու երաժշտության որևէ կարճ հատված։ Այն պահպանում է երաժշտության տվյալ հատվածը և դա համեմատում կենտրոնական պահոցի տվյալների հետ՝ փնտրելով համընկնում։ Եթե որոնման արդյունքում համապատասխանություն է գտնվում, Shazam-ը տվյալ երգի մասին տրամադրում է տեղեկություններ, ինչպիսիք են կատարողը, երգի անվանումը, բառերը, ալբոմը և այլն։ Որոշ դեպքերում Shazam-ը տրամադրում է նաև այնպիսի ծառայությունների համապատասխան հղումներ, ինչպիսիք են  iTunes-ը, Spotify-ը, YouTube-ը կամ Groove Music-ը։ Shazam-ը, ըստ իր գլխավոր գործադիր տնօրենի՝  2013 թ․ դեկտեմբերին ողջ աշխարհում եղել է 10 ամենատարածված աշխատածրագրերի կազմում ։  Shazam-ից ամսական օգտվում է ավելի քան 100 միլիոն մարդ, և այն կիրառվել է ավելի քան 500 միլիոն սարքերի միջոցով՝ 2014 թ․ սկսած ։ Իսկ 2016 թ․ հոկտեմբերին Shazam-ը հայտարարել է, որ աշխատածրագրի հրապարակումից սկսած՝ իր բջջային աշխատածրագրերը ներբեռնել են ավելի քան մեկ միլիարդ անգամ և կիրառել ավելի քան 30 միլիարդ անգամ ։
Նկարագրություն
Shazam-ն առաջարկում է երկու տիպի աշխատածրագրեր՝  Shazam (անվճար) և Shazam Encore (վճարովի) ։
Սարքեր
Shazam-ը կիրառվում է Android, iOS, BlackBerry OS և Windows համակարգերում։ Աշխատածրագիրը համանման է բջջային հեռախոսների մեծ մասի դեպքում, իսկ արդյունքը ներկայացվում է էկրանին՝ համապատասխան տեղեկություններով։
Գործառույթ
Shazam-ն աշխատում է երաժշտության պահպանված հատվածը համապատասխանեցնելով պահոցի տվյալների հետ, որտեղ կա ավելի քան 11 միլիոն երգ ։ Shazam-ը երգը ճանաչում է ըստ ժամանակային հաճախականության գրաֆիկի վրա հիմնված «աուդիո մատնահետքի», որը կոչվում է հաճախակագիր կամ լուսակագիր։
Shazam-ի տվյալների պահոցում կա «աուդիո մատնահետքերի» ցանկ։ Ծրագիրը երգը տասը վայրկյան լսելուց հետո ստեղծում է դրա «աուդիո մատնահետքը», որից հետո էլ տվյալների պահոցում փնտրում է համապատասխանումներ։ Եթե համընկնում կա, Shazam-ը տրամադրում է պատասխան ինֆորմացիան։ Հակառակ դեպքում այն նշում է արդյունքների բացակայության մասին։
Shazam-ը կարող է ճանաչել ցանկացած աղբյուրից հեռարձակվող երաժշտություն՝  ռադիո, հեռուստացույց, կինոյում կամ ակումբում հնչող երաժշտություն, այն պայմանով, որ ետին պլանի աղմուկի  բարձրությունը  չխանգարի «աուդիո մատնահետքի» ընկալմանը, և որ տվյալ երգը Shazam-ի տվյալների պահոցում առկա լինի։
Պատմություն
Ընկերությունը հիմնադրվել է 1999 թվականին Բարթոնի և Ինգելբրեշտի կողմից, ովքեր սովորում էին Կալիֆոռնիայի համալսարանում (Բերկլի),  և Մուքրջիի կողմից, ով աշխատում էր լոնդոնյան «Viant» ընկերությունում։ Այնուհետև նրանք, ազդանշանի թվային մշակման մասնագետի կարիք ունենալով,  վարձեցին Վանգին, ով գիտության թեկնածու էր Սթենֆորդի համալսարանում։ 2012 թվականի սեպտեմբերից Վանգը սկզբնական խմբից միակ անդամն էր, որ  մնաց ընկերությունում   ՝ որպես Shazam-ի գլխավոր գիտնական ։ Ռիչ Ռիլին, ով պնդում է, որ 1998-1999 թթ․ պատահականորեն է ստեղծել գործիքաշերտը, Yahoo!-ում ավելի քան 13 տարվա,  իսկ որպես գործարար ու ինտերնետ-գործադիր ավելի քան 17 տարվա փորձից հետո 2013 թվականի ապրիլին միացավ Shazam-ին՝ նպաստելու ընկերության աճին ։  ։ Ռիլին փոխարինել է Էնդրյու Ֆիշերին, ում 2005 թվականին վարձել էր Infospace-ը՝ որպես գլխավոր գործադիր տնօրեն ։ Ֆիշերն այժմ  գործադիր նախագահն է։
Ծառայության նախնական տարբերակը
Ի սկզբանե՝  2002 թվականին, ծառայությունը մեկնարկվել էր միայն Մեծ Բրիտանիայում և հայտնի էր որպես «2580», քանի որ սա այն կարճ համարն էր, որը մարդիկ հավաքում էին իրենց բջջային հեռախոսից, որպեսզի ստանային երաժշտության մասին տեղեկություն  Այնուհետև արդյունքը ստացվում էր տեքստային հաղորդագրության տեսքով, որը պարունակում էր կատարողի և երգի անունները։ Ավելի ուշ ծառայությունը տեքստային հաղորդագրության մեջ ներառեց նաև հղումներ՝ երգն առցանց բեռնելու համար։  ։
Սմարթֆոնի աշխատածրագրեր
Shazam-ը iPhone 2.0-ի համար հասանելի դարձավ միայն 2008 թվականի հուլիսի 10-ին՝  App Store-ի հրապարակման հետ մեկտեղ։ Անվճար աշխատածրագիրը ավելի պարզեցրեց ծառայությունը՝ հնարավորություն տալով միանալ iTunes-ին և անմիջապես գնել երգը, եթե առկա էր Wi-Fi կապ (այդ ժամանակ, iTunes-ը թույլ չէր տալիս 3G-ի միջոցով երաժշտություն բեռնել)։ Այն նաև հնարավորություն էր տալիս  միանալ iPhone-ի  YouTube ծրագրին, եթե տվյալ երգի  վիդեոն հասանելի էր YouTube-ում։
2008 թվականին ծառայության վրա աշխատանքներ էին տարվում՝  ներառելու նաև դասական երաժշտությունը ։
Shazam-ը  Android պլատֆորմի համար հասանելի դարձավ 2008 թ․ հոկտեմբերին, որում iTunes-ի փոխարեն գործածվում էր Amazon MP3 store-ը.
2011 թվականի հունվարին Shazam-ը և Spotify-ը հայտարարեցին  iOS և Android համակարգերում համագործակցության մասին, որը ծրագրից օգտվողներին թույլ էր տալիս Shazam-ի միջոցով ճանաչել և Spotify-ի միջոցով լսել երաժշտությունը ։
Shazam 5.0-ը թողարկվեց 2012 թվականի ապրիլին, որը ավելի արագ էր լսում և ճանաչում մեդիան։ Երաժշտությունից բացի, ծրագիրը կարող էր ճանաչել նաև հեռուստատեսային հաղորդումներ ու գովազդներ ։
Արտաքին հղումներ
Category:Articles containing potentially dated statements from September 2012 Կատեգորիա:Ծրագրային ապահովում այբբենական կարգով Կատեգորիա:Համակարգչային ծրագրեր Կատեգորիա:Windows Phone ծրագրային ապահովում Կատեգորիա:IOS-ի ծրագրային ապահովում Կատեգորիա:1999 մշակված ծրագրային ապահովում
Սանտինո Ֆոնտանա
Սանտինո Ֆոնտանա (Santino Fontana, ), ամերիկացի դերասան, երգիչ, «Թոնի» մրցանակի դափնեկիր։ Առավել հայտնի է «Խելագար նախկին ընկերուհի» հեռուստասերիալում (2015-2016) կատարած Գրեգ Սերանոյի դերով, ինչպես նաև «Սառցե սիրտը» մուլտֆիլմի արքայազն Հանսի հնչյունավորմամբ (2013)։
Վաղ կյանք և կենսագրություն
Ֆոնտանան ծնվել է Կալիֆոռնիա նահանգի Սթոքտոն քաղաքում ։ Նա կիսով չափ իտալացի է, կիսով չափ էլ՝ պորտուգալացի և իսպանացի ։ 2000 թվականին Ֆոնտանան ավարտել է Վաշինգտոն նահանգի Ռիչլենդ քաղաքում գտնվող Ռիչլենդի միջնակարգ դպրոցը ։ 2004 թվականին Մինեսոտայի համալսարանի/Գաթրիի թատրոնի դերասանական ֆակուլտետում ստացել է գեղարվեստի բակալավրի դիպլոմ ։
Կարիերա
2005 թվականին Ֆոնտանան դարձել է «Կատարյալ հարմոնիա» երաժշտական կատակերգության համահեղինակը և առաջին անգամ խաղացել է Ֆիլիպ Ֆելոուս V-ի դերը ։ 2006 թվականին «Ֆանտաստիկները» օֆֆ-բրոդվեյական վերածնված մյուզիքլում խաղացել է Մեթի դերը  ։ Բրոդվեյում Ֆոնտանան առաջնաելույթ է ունեցել «Բիլի Էլիոթ» բեմադրությունում, որը տեղի է ունեցել 2008 թվականի հոկտեմբերի 1-ից մինչև 2009 թվականի հուլիսի 4-ը։ 2010 թվականին որպես պիեսում երկորդա պլանի լավագույն դերասան «Բրայթոն Բիչի հիշողությունները»-ում աշխատանքի համար ստացել է «Դրամա Դեսկ» մրցանակը։ 2013 թվականին Ռոջերսի և Համերսթայնի «Մոխրոտիկ» բրոդվեյական բեմադրությունում խաղացել է արքայազն Թեֆորի դերը։ Այս դերի համար նա ստացել է «Թոնի» մրցանակի անվանակարգ (մյուզիքլում լավագույն տղամարդկային դեր)։
2015 թվականին Ֆոնտանան դարձել է առաջին հրավիրված դերասանը, որը մեկ տարում երեք անգամ ելույթ է ունեցել Մորմոնի աղոթատան երգչախմբի հետ ։ 2015 թվականին «Խելագար նախկին ընկերուհի» երաժշտական կատակերգությունում ստացել է կանոնավոր դերերից մեկը (գլխավոր դերում՝ Ռեյչել Բլում) ։
Անձնական կյանք
2011 թվականին Ֆոնտանան սկսել է հանդիպել դերասանուհի Ջեսիկա Հերշբերգի հետ ։ Նրանք նշանադրվել են 2014 թվականի սեպտեմբերին և ամուսնացել 2015 թվականի սեպտեմբերի 5-ին ։ 2019 թվականի սեպտեմբերին զույգն ունեցել է դուստր ։
Ծանոթագրություններ
Կատեգորիա:Ամերիկացի տղամարդ կինոդերասաններ Կատեգորիա:Ամերիկացի տղամարդ թատերական դերասաններ Կատեգորիա:«Թոնի» մրցանակի դափնեկիրներ Կատեգորիա:Ամերիկացի դերասաններ Կատեգորիա:21-րդ դարի ամերիկացի երգիչներ Կատեգորիա:Ամերիկացի հեռուստատեսային դերասաններ Կատեգորիա:21-րդ դարի դերասաններ Կատեգորիա:20-րդ դարի դերասաններ Կատեգորիա:Ամերիկացի կոմպոզիտորներ Կատեգորիա:Ամերիկացի կինոռեժիսորներ Կատեգորիա:Հնչյունավորողներ Կատեգորիա:Ամերիկացի թատերական ռեժիսորներ
Բերանի տհաճ հոտ
Հալիտոզ (halitosis լատ․՝ halitus — շունչ և -osis հուն.` վերջածանց, որը նշանակում է հիվանդագին վիճակ ) ախտանիշ, որը բնութագրվում է տհաճ հոտով շնչառությամբ։ Այն հիմնականում պայմանավորված է մարսողական օրգանների, հատկապես՝ բերանի խոռոչի հիվանդություններով, սակայն կարող է կապված լինել նաև ընկճախտի և կպչուն-սևեռուն խանգարման ախտանիշների հետ ։
Հալիտոզի մոտ 85-90% դեպքերում պատճառը գալիս է բերանի խոռոչից ։ Մնացած դեպքերը կապված են քթի, քթի հավելյալ ծոցերի, կոկորդի, թոքերի, կերակրափողի կամ ստամոքսի խանգարումների հետ ։ Հազվադեպ բերանի տհաճ հոտը կարող է պայմանավորված լինել այնպիսի ախտավիճակներով, ինչպիսիք են լյարդի անբավարարությունը կամ կետոացիդոզը ։
Բուժումը կախված է առաջնային պատճառից։ Այդուհանդերձ, կարելի է սկսել բերանի խոռոչի խնամքի միջոցառումներից (լեզվի մակերեսի մաքրում, տարբեր ախտահանիչ լուծույթներով ողողումներ, ատամնաթելի օգտագործում և այլն) ։
Նշաններ և ախտանիշներ
Հալիտոզը բնութագրվում է տհաճ հոտով ուղեկցվող շնչառությամբ, ինչը կարող է լուրջ անհանգստություն պատճառել։ Այն հիմնականում պայմանավորված է մարսողական օրգանների, հատկապես՝ բերանի խոռոչի հիվանդություններով, սակայն կարող է կապված լինել նաև ընկճախտի և կպչուն-սևեռուն խանգարման ախտանիշների հետ ։
Բերանի խոռոչ
Հալիտոզի շուրջ 90% դեպքերում տհաճ հոտի պատճառը գալիս է բերանի խոռոչից, և այդ դեպքում կոչվում է բերանային հալիտոզ։
Առավել տարածված պատճառներից է լեզվի, լնդերի լորձաթաղանթի տարբեր ախտավիճակների հետևանքով ձևավորված կենսաֆիլմը, որը հանդիսանում է տհաճ հոտի աղբյուր։ Հոտը հիմնականում առաջանում է սպիտակուցների քայքայումից առանձին ամինաթթուների, որոնց հետագա ճեղքումն ուղեկցվում է գարշահոտ գազերի (ցնդող ծծմբային միացություններ) արտադրությամբ ։
Բերանի տհաճ հոտը օրվա ընթացքում կարող է փոխվել՝ կախված ընդունած սննդից (սխտոր, սոխ, միս, ձուկ, պանիր), ծխելուց և ալկոհոլի օգտագործումից, հատկապես սուր է արտահայտված առավոտյան արթնանալիս, քանի որ գիշերվա ընթացքում թթվածնի մուտքը բերանի խոռոչ կտրուկ պակասում է։ Բերանի տհաճ հոտը կարող է անցողիկ լինել և հաճախ անհետանում է ուտելուց, խմելուց, ատամները խոզանակով, ատամնաթելով մաքրելուց կամ հատուկ հեղուկներով բերանի խոռոչը ողողելուց հետո։ Բերանի տհաճ հոտը կարող է նաև լինել մշտական (քրոնիկ), որը տարբեր աստիճանների արտահայտված է բնակչության մոտ 25%-ի մոտ ։
Լեզու
Բերանի հալիտոզի ամենատարածված տեղակայումը լեզուն է ։ Բերանի տհաճ հոտի 80-90% դեպքերի հիմնական պատճառը լեզվի բակտերիաներն են, որոնք արտադրում են գարշահոտ միացություններ և ճարպաթթուներ։ Մեծ քանակությամբ բակտերիաներ կուտակվում են հատկապես լեզվի հետին հատվածում, որը համեմատաբար չոր է և վատ է մաքրվում, ինչը սննդային մնացորդների, մահացած էպիթելային բջիջների հետ միասին հիանալի միջավայր է ստեղծում անաէրոբ բակտերիաների աճի համար։ Այդ բակտերիաների անաէրոբ շնչառության արդյունքում առաջանում են նեխահոտով ուղեկցվող ինդոլ, սկատոլ, պոլիամիններ կամ ցնդող ծծմբային միացությունների (ծծմբաջրածին, մեթիլմերկապտան, դիմեթիլ սուլֆիդ), որոնք ունեն «նեխած ձվի հոտ»։ Լեզվի հետին հատվածի գարշահոտ արտադրող բակտերիաների առկայությունը չպետք է շփոթել լեզվի փառի հետ։ Բակտերիաներն անտեսանելի են անզեն աչքով, իսկ լեզվի՝ տարբեր աստիճանի արտահայտված սպիտակ փառ կարող է նկատվել մարդկանց մեծ մասի մոտ՝ անկախ հալիտոզի առկայությունից։ Այդուհանդերձ, «սպիտակ լեզուն», մի շարք այլ ախտավիճակներից բացի, հաճախ համարվում է նաև հալիտոզի նշան։
Լնդեր
Լնդային ճեղքերը ատամների և լնդերի միջև գտնվող ակոսիկներ են, որոնք կարող են բորբոքվել՝ առաջացնելով լնդաբորբ (գինգիվիտ)։ Հարատամնային գրպանիկների բորբոքումը հանգեցնում է հարատամնաբորբի (պարոդոնտիտ)։ Լնդային այս և այլ բորբոքային հիվանդությունները ծանր աստիճանի հալիտոզի հաճախակի հանդիպող պատճառներից են։ Լնդաբորբ և հարատամնաբորբ հարուցող բակտերիաները գրամ բացասական մանրէներ են, որոնք արտադրում են ցնդող ծծմբային միացություններ, հիմնականում՝ մեթիլմերկապտան։ Ընդ որում, որքան ծանր է արտահայտված հարատամնաբորբը, այնքան շատ են արտադրվում այդ միացությունները, որոնք իրենք էլ կարող են նպաստել բորբոքային գործընթացին։ Այնուամենայնիվ, հարատամնաբորբով տառապող ոչ բոլոր հիվանդների մոտ է զարգանում հալիտոզ, և հալիտոզով ոչ բոլոր հիվանդներն ունեն հարատամնաբորբ։
Այլ պատճառներ
Բերանի խոռոչի հալիտոզի նվազ տարածված պատճառներից են  ՝
Քիթ և քթի հավելյալ ծոցեր
Այս դեպքում քթանցքերից դուրս եկող արտաշնչած օդը ունի կտրուկ հոտ, որը տարբերվում է բերանի հոտից։ Այն կարող է պայմանավորված լինել քթի խոռոչի (ծոցերի) վարակներով կամ խոռոչում օտար մարմինների առկայությամբ ։
Հալիտոզը կարող է հանդիսանալ նաև քրոնիկ ռինոսինուսիտի ախտանիշ ։
Նշագեղձեր
Նշագեղձերի ախտահարումներով պայմանավորված հալիտոզի վերաբերյալ կան տարբեր կարծիքներ ։ Ոմանք պնդում են, որ նշագեղձերի ախտահարումները հալիտոզի առաջացման երկրորդ ամենակարևոր պատճառն են բերանի խոռոչի հիվանդություններից հետո ։ Հալիտոզով կարող են ուղեկցվել քրոնիկական նշիկաբորբը, հարնշիկային թարախակույտը, ակտինոմիկոզը, նշագեղձերի սնկային ախտահարումները և այլն ։
Կերակրափող
Կերակրափողի ստորին սեղմանը, որը կերակրափողի և ստամոքսի միջև գտնվող փական է, կարող է լիարժեք չփակվել ստոծանիական ճողվածքի պատճառով, ինչի հետևանքով ստամոքսի պարունակությունը ներթափանցում է կերակրափող, և գազերը դուրս են գալիս բերանի խոռոչով։ Ցենկերի դիվերտիկուլի դեպքում (կերակրափողի ըմպան-կերակրափողային անցման շրջանում հետին պատի արտափքում) ևս կարող է առաջանալ հալիտոզ սննդային մնացորդների կուտակումների պատճառով։
Ստամոքս
Սովորաբար, ստամոքսը առանձին չի դիտարկում որպես հալիտոզի աղբյուր, քանի որ առողջ կերակրափողի դեպքում ստամոքսի պարունակությունը կամ գազերը չեն անցնում բերանի խոռոչ։
Համակարգային հիվանդություններ
Որոշ համակարգային (ոչ բերանային) ախտավիճակներ ևս կարող են հանգեցնել տհաճ հոտով ուղեկցվող շնչառության, այդ թվում ՝
Թվացյալ հալիտոզ
Բերանի գարշահոտի համար մասնագիտական օգնության դիմող անձանց գրեթե մեկ քառորդի մոտ այդ վիճակը չափազանցված անհանգստության դրսևորում է, որը հայտնի է որպես հալիտոֆոբիա կամ թվացյալ հալիտոզ։ Նրանք համոզված են, որ ունեն բերանի տհաճ հոտ, թեև երբեք որևէ մեկի օբյեկտիվ կարծիքը չեն հարցրել։ Այդ համոզմունքը կարող է լրջորեն անդրադառնալ անձի սոցիալական շփումների և կյանքի որակի վրա ։
Ախտորոշում
Հալիտոզի լաբորատոր ախտորոշման եղանակներից են՝
Բացի գործիքային հետազոտություններից, հալիտոզի ախտորոշման համար շատ կարևոր են օրգանոլեպտիկ ցուցանիշների (հոտի մակարդակի և տեսակի) չափումները և գնահատումը համապատասխան մասնագետների կողմից ։
Դասակարգում
Հալիտոզի համընդհանուր ընդունված դասակարգում գոյություն չունի ։
Առավել լայն կիրառում է գտել Miyazaki et al. դասակարգումը, թեև որոշ մասնագետների կարծիքով՝ այն չափազանց պարզեցված է և հիմնականում կիրառվում է ատամնաբուժական պրակտիկայում՝
Tangerman-ի և Winkel-ի առաջարկած դասակարգումն ընդգրկում է միայն իրական հալիտոզի դեպքերը՝
Նույն հեղինակների համաձայն՝ հալիտոզը բաժանվում է նաև ըստ հոտի բնույթի ՝
Առաջարկվել է նաև հալիտոզի պատճառագիտական դասակարգում ՝
Պայքարի միջոցներ
Հալիտոզի դեմ պայքարը ներառում է բակտերիաների քանակի նվազեցման ֆիզիկական կամ քիմիական միջոցներ, տհաճ հոտը քողարկող միջոցների օգտագործում և այլն ։
Մեխանիկական
Բերանի խոռոչի պատշաճ հիգիենա (եթե պատճառը գալիս է բերանի խոռոչից)՝ ատամների և լեզվի մանրակրկիտ մաքրում, ատամնաթելի օգտագործում, ախտահանիչ կամ հակամանրէային լուծույթներով ողողումներ ։
Հիմնական հիվանդության բուժում
Ատամների և բերանի խոռոչի լորձաթաղանթների ախտահարումների, ինչպես նաև հալիտոզի պատճառ հանդիսացող ներքին հիվանդությունների դեմ ուղղված բուժական միջոցառումների արդյունքում վիճակը զգալիորեն բարելավվում է։ Թվացյալ հալիտոզի դեպքում խորհուրդ է տրվում դիմել հոգեբանական օգնության ։
Համաճարակաբանություն
Հալիտոզի տարածվածությունը դժվար է գնահատել մի քանի պատճառներով։ Նախ բերանի տհաճ հոտը սոցիալական ենթատեքստ ունի և կարող է խարան լինել անհատի համար, ինչի պատճառով մարդիկ հաճախ խուսափում են այդօրինակ հետազոտություններին մասնակցել կամ ճշգրիտ տվյալներ հայտնել։ Բացի այդ, հալիտոզի ախտորոշիչ չափանիշների և հայտնաբերման մեթոդների շուրջ համընդհանուր համաձայնություն չկա։ Այդ իսկ պատճառով հալիտոզի վերաբերյալ համաճարակաբանական տվյալները լայնորեն տատանվում են ։
Պատմություն, հասարակություն և մշակույթ
Բերանի տհաճ հոտի մասին մեզ հայտնի ամենավաղ հիշատակումները գալիս են Հին Եգիպտոսից, որտեղ պատրաստում էին ատամի մածուկ մինչև անգամ նախքան Եգիպտական բուրգերի կառուցումը։ Մ․թ․ա․ 1550 թվականի Էբերսի պապիրուսում նկարագրված են բերանի տհաճ հոտի բուժման հաբեր, որոնց բաղադրության մեջ մտնում էին խունկ, դարչին, զմուռս և մեղր ։ Հիպոկրատական ​​բժշկության մեջ բերանի տհաճ հոտից ազատվելու համար օգտագործում էին կարմիր գինու և համեմունքների խառնուրդներ ։ Ուշագրավ է, որ հալիտոզի բուժման համար այժմ խորհուրդ չեն տրվում ալկոհոլ պարունակող միջոցներ, քանի որ դրանք չորացնում են բերանի լորձաթաղանթը՝ խթանելով բակտերիաների աճը։ Հիպոկրատի կորպուս աշխատության մեջ նույնպես նկարագրված է մարմարի փոշու վրա հիմնված բաղադրատոմս բերանի տհաճ հոտով տառապող կանանց համար ։
Հին Չինաստանում կայսրերը պահանջում էին, որպեսզի այցելուներն ընդունելությունից առաջ չոր մեխակ ծամեն ։ Թալմուդում տհաճ հոտով շնչառությունը նկարագրվում է որպես հաշմանդամություն, որը կարող էր նույնիսկ ամուսնալուծության օրինական հիմք հանդիսանալ ։ Վաղ իսլամական աստվածաբանական տեքստերում շեշտվում էր, որ ատամները և լեզուն պետք է մաքրել միսվակով՝ պարսկական եղրևանու փայտանյութից պատրաստված հատուկ խոզանակով, որը, ըստ էության, նման է ծառի ոստերից պատրաստված բնական ատամի խոզանակի։
Բերանի տհաճ հոտը սոցիալական լուրջ խնդիր է և մեծ ուշադրության է արժանանում ժամանակակից հասարակությունում։ Օրինակ՝ ԱՄՆ-ում տարեկան 1 մլրդ դոլար է ծախսվում թարմ շնչառություն ապահովող տարատեսակ միջոցների վրա, թեև դրանց մեծ մասը կարճաժամկետ ազդեցություն ունի՝ ժամանակավորապես քողարկելով հոտը։
Ըստ գիտնականների՝ տհաճ հոտերի նկատմամբ բնազդային վախը կամ խորշանքը ձևավորվել է էվոլյուցիայի ընթացքում՝ փչացած սննդի աղբյուրներից և այլ պոտենցիալ վնասակար նյութերից խուսափելու համար ։ Առհասարակ մարմնի հոտը կարևոր դեր է խաղում զուգընկերոջ ընտրության մեջ, իսկ տհաճ հոտը կարող է ազդանշանել որևէ հիվանդության, ուստիև անողջամիտ ընտրության մասին։
Չնայած տհաճ հոտով շնչառության մասին տեղեկություններ առկա են դեռևս վաղ բժշկական արձանագրություններում՝ խնդրի շուրջ ձևավորված սոցիալական խարանի դրսևորումները ժամանակի ընթացքում փոխվել են, հնարավոր է, մասամբ սոցիալ-մշակութային գործոնների ճնշման ներքո։ Արդյունքում հալիտոզի բացասական հոգեսոցիալական ասպեկտները հետզհետե վատթարացել են։ Դրա վառ օրինակն է ժամանակակից հասարակությունում հալիտոֆոբիայի կամ կեղծ հալիտոզի զարգացումը, որի պատճառով արձանագրվել են անգամ ինքնասպանության դեպքեր։
Ծանոթագրություններ
Կատեգորիա:Բերանի խոռոչ Կատեգորիա:Հիգիենա
Կուրասին
Կուրասին, գյուղ Արևմտյան Հայաստանում, Սեբաստիայի վիլայեթի Տևրիկի գավառակում ։
Բնակչություն
Մինչև 1915 թվականի Մեծ եղեռնն ուներ 200 տուն՝ 1650 հայ բնակչով։
Ծանոթագրություններ
Կատեգորիա:Արևմտյան Հայաստանի գյուղեր
Պոկա (գյուղ, Լեիսի շրջան)
Պոկա (Poka), գյուղ Էստոնիայի Սաարեմաա նահանգի Լեիսի շրջանում։
2011 թվականի տվյալներով գյուղում բնակվում էր 9 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Լեիսի շրջանի բնակավայրեր Կատեգորիա:Էստոնիայի գյուղեր
Սանտա Էնգրասիա դել Խուբերա
Սանտա Էնգրասիա դել Խուբերա (Santa Engracia del Jubera), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 86,07 կմ2 տարածք։ Բնակչությունը կազմում է 180 մարդ (2010 թվականի տվյալներով)։ Գտնվում է պրովինցիայի վարչական կենտրոնից 27 կմ հեռավորության վրա։
Կատեգորիա:Իսպանիայի բնակավայրեր
Դուբովայա (գյուղ, Բերդիչևի շրջան)
Դուբովայա (Дубова), գյուղ Ուկրաինայի Ժիտոմիրի մարզի Բերդիչևի շրջանում։
Արտաքին հղումներ
Կատեգորիա:Ուկրաինայի Ժիտոմիրի մարզի Բերդիչևի շրջանի բնակավայրեր Կատեգորիա:Ուկրաինայի գյուղեր
Դավիդ Լիվինգսթոն
Դավիդ Լիվիգսթոն (David Livingstone, ), շոտլանդացի բժիշկ, ճանապարհորդ, Աֆրիկայի ամենանշանավոր հետազոտողներից մեկը։
Նա է հայտնաբերել Վիկտորիա ջրվեժը և անվանել ի պատիվ Անգլիայի թագուհի Վիկտորյայի։ Լիվինգստոնը իր կյանքի մեծ մասն անց է կացրել Աֆրիկան հետազոտելով, նա ոտքով քայլել է մոտ 50 000 կմ ճանապարհ։ Լիվինգստոնն առաջիններից էր, ով բարձր մակարդակով հանդես էր գալիս Աֆրիկայի սևամորթ բնակչության իրավունքների պայքարում։
Ընտանեկան կյանք
Այն ժամանակ Լիվինգստոնը ունեցել է լուրջ ազդեցություն բրիտանական իմպերիալիզմի վրա և դա արել է իր ընտանիքին մենակ թողնելով։ Լիվինգստոնի  բացակայության ընթացքում, նրա զավակները մեծացել են առանց հոր, և նրա կինը `Մերին (Մերի և Ռոբերտ Մոֆատի դուստրը), ում հետ նա ամուսնացել էր 1845 թվականին, ընկնում է ծանր առողջական վիճակի մեջ, և մահանում մալարիա հիվանդությունից, 1862 թվականի ապրիլի 27-ին ։ Նա ուներ վեց երեխա։ Միայն Ագնեսն ու Աննան ամուսացան և ունեցան երեխաներ ։
Տղաներից մեկը՝ Ռոբերտը, մահացել է ամերիկյան քաղաքացիական պատերազմի ժամանակ ։ Only Agnes, William Oswell and Anna Mary married and had children. Ագնեսը մահացել է 1847 թվականին, Վիլյամ Օուսֆելը (մականունը Զոուգա էր, քանի որ նա ծնվել էր գետեզերքին 1851 թվականին), իսկ Աննան մահացել է 1858 թվականին։ Միայն Ագնեսը, Ուիլյամը և Աննան ամուսնացած էին և ունեին երեխաներ։ Լիվինգստոնի միակ զղջումը հետագա կյանքում եղել է այն, որ նա չի ծախսել բավականաչափ ժամանակ իր երեխաների հետ։
Ծանոթագրություններ
Կատեգորիա:Շոտլանդացի ճանապարհորդներ Կատեգորիա:Դիզենտերիայից մահացածներ Կատեգորիա:Գլազգոյի համալսարանի շրջանավարտներ Կատեգորիա:Շոտլանդացի գրողներ Կատեգորիա:Ֆրանսիայի Գիտությունների ակադեմիայի թղթակից անդամներ Կատեգորիա:Միացյալ Թագավորությունում թաղվածներ Կատեգորիա:Վիկտորյական դարաշրջանի անձինք Կատեգորիա:Անգլիացի ճանապարհորդներ Կատեգորիա:Անձինք նամականիշերի վրա
Մեծ Բալխան
Մեծ Բալխան, լեռնաշղթա Թուրքմենստանի հարավում։ Ուզբոյի չոր հունով բաժանվում է Փոքր Բալխանից և Կոպետդաղ լեռնաշղթայից։ Երկարությունը մոտ 70 կմ է, բարձրությունը՝ մինչև 1880 մ (Առլան լեռ)։ Անտիկլինորիում է՝ հս․ զառիթափ և հվ․ մեղմաթեք լանջերով։ Արմում սուզվում է մերձկասպյան հարթավայրի նորագույն նստվածքների տակ։ Կազմված է գլխավորապես յուրայի և կավճի կրաքարերից ու ավազաքարերից։ Լանջերը խիստ մերկացած են։ հարավային լանջը կտրտված է կիրճերով։ Տիրապետում են անապատային (մինչև 800 մ բարձրությունները), կիսաանապատային և լեռնատափաստանային լանդշաֆտները՝ լեռնային քսերոֆիտներով ու նոսր անտառներով։ Կիրճերում աճում են թփուտներ։ Ոչ մեծ հարթ տեղամասերը օգտագործվում են որպես անջրդի ցանքատարածություններ։
Կատեգորիա:Լեռնաշղթաներ այբբենական կարգով Կատեգորիա:Թուրքմենստանի լեռնաշղթաներ
(9077) Իլդո
(9077) Իլդո (Ildo), աստերոիդ աստերոիդների հիմնական գոտում։ Հայտնաբերվել է 1994 թվականի հուլիսի 3-ին Ֆարրա դ'Իսոնզո աստղադիտարանի կողմից Ֆարրա դ'Իսոնզոյում ։
Միջին հեռավորությունը Արեգակից կազմում է 2,687781 ա. մ., առավելագույնը մոտենում է 2,2114 ա. մ. հեռավորության վրա և հեռանում 3,1641 ա. մ. ։ Արեգակի շուրջ մեկ ամբողջական պտույտ է կատարում 1609,49 երկրային օրվա ընթացքում, իր ուղեծրով շարժվելով միջինում 0,223673 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,95° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Ֆարրա դ'Իսոնզո աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բոյիկ Ասկյարե
Բոյիկ Ասկյարե (Ասկյար Բոյիկի Բրոյան, ), հայաստանցի քուրդ բանաստեղծ, տնտեսագիտական գիտությունների թեկնածու, ԽՍՀՄ գրողների միության անդամ 1985 թվականից։
Կենսագրություն
Ծնվել է ՀԽՍՀ Ապարանի շրջանի Ղոնդախսազ (հետո՝ Արագածի շրջանի Ռյա Թազա) գյուղում։ 1966 թվականին ավարտել է Հայկական գյուղատնտեսական ինստիտուտի ագրոնոմիական ֆակուլտետը։ 1966-1968 թվականներին աշխատել է ՀԽՍՀ գյուղատնտեսության մինիստրության հողագիտության և ագրոքիմիայի գիտահետազոտական ինստիտուտում որպես ավագ հողագետ։ Այնուհետև սովորել է գյուղատնտեսության էկոնոմիկայի և կազմակերպման հայկական գիտահետազոտական ինստիտուտի ասպիրանտուրայում։ 1975 թվականին «Աշխատանքային ռեսուրսների օգտագործումը Հայաստանի գյուղատնտեսական ձեռնարկություններում» թեմայով դիսերտացիա է պաշտպանել և ստացել տնտեսագիտական գիտությունների թեկնածուի աստիճան։ 1968 թվականից աշխատել է գյուղատնտեսական էկոնոմիկայի և կազմակերպման հայկական գիտահետազոտական ինստիտուտում, սկզբում որպես կրտսեր, ապա՝ ավագ գիտաշխատող, 1984 թվականից՝ բաժնի վարիչ։
Նրա գրական առաջին գործերը տպագրվել են 1960 թվականին, «Ռյա թազա» թերթում։ Քրդերեն լույս են տեսել նրա «Շավիղ» (Երևան, 1966), «Սարի ծաղիկներ» (Երևան, 1975) բանաստեղծությունների ժողովածուները։ Գրել է նաև դրամատիկական երկեր ։
Ծանոթագրություններ
Կատեգորիա:Քուրդ բանաստեղծներ Կատեգորիա:Գիտությունների թեկնածուներ Կատեգորիա:Քուրդ տնտեսագետներ Կատեգորիա:Քուրդ գյուղատնտեսներ Կատեգորիա:ՀԱԱՀ շրջանավարտներ Կատեգորիա:ԽՍՀՄ գրողների միության անդամներ Կատեգորիա:Քրդերը Հայաստանում Կատեգորիա:Հայալեզու գրողներ Կատեգորիա:Տնտեսագիտական գիտությունների թեկնածուներ
Ուրազգիլդի
Ուրազգիլդի (Уразгильды, Ураҙгилде, Вукогурт), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 496 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Տատիշլինսկի շրջանի բնակավայրեր
Էծեր (Ճիաթուրայի շրջան)
Էծեր (ეწერი), գյուղ Վրաստանում։ Գտնվում է Իմերեթի մարզի Ճիաթուրայի շրջանում ։
Դիրք
Գյուղը գտնվում է ծովի մակարդակից 620 մետր բարձրության վրա։ Շրջկենտրոն Ճիաթուրայից հեռու է 23 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 474 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ճիաթուրայի շրջան
Աչիրեալե
Աչիրեալե (Acireale) կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 52 394 մարդ, բնակչության խտությունը կազմում է 1246 մարդ/կմ²։ Զբաղեցնում է 39 կմ² մակերես տարածք։ Փոստային ինդեքսն է՝ 95024։ Հեռախոսային կոդը՝ 00095։
Բնակավայրի հովանավորն է համարվում Սուրբ Վեներան։
Արտաքին հղումներ
Կատեգորիա:Սիցիլիայի քաղաքներ
Կուրղլուկայա
Կուրղլուկայա, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Պիեմոնտ
Պիեմոնտ (Piemonte), մարզ Իտալիայի հյուսիս-արևմուտքում, այդ երկրի 20 մարզերից մեկը ։ Ընդգրկում է Թուրին, Վերչելի, Կունեո, Ալեսանդրիա, Նովարա, Աստի գավառները։ Տարածությունը 25,4 հազար կմ2 է, բնակչությունը 4,2 միլիոն (1978)։ Վարչական և տնտեսական գլխավոր կենտրոնը՝ Թուրին։ Արդյունաբերության և կապիտալի համակենտրոնացումով երկրի տնտեսապես առավել զարգացած շրջաններից է։ Արդյունաբերության մեջ գերիշխում են երկրի խոշորագույն մոնոպոլիաները։ Զարգացած է մեքենաշինությունը (ավտոմոբիլաշինություն, տրակտորաշինություն, մոտորաշինություն, ավիացիոն, էլեկտրատեխնիկական արդյունաբերություն, գնդառանցքակալների, գրամեքենաների արտադրություն)։ Ավանդական ճյուղերից են տեքստիլ մեքենաների, ճշգրիտ սարքերի, գյուղատնտեսական գործիքների արտադրությունը։ Բրդյա գործվածքների, արհեստական մետաքսի, ցեմենտի արտադրությամբ Պիեմոնտը գրավում է 1-ին տեղը երկրում։ Կան էլեկտրամետալուրգիական, նավթավերամշակման, դեղագործական, սննդի ձեռնարկություններ, ՀԷԿ-եր, ՋԷԿ-եր, ԱԷԿ։ Մշակվող հողերը 1,5 միլիոն հա են (53% ֊ը՝ ցանքատարածություններ, 39% ը՝ մարգագետիններ ու արոտավայրեր, 8%-ը՝ պտղատու և խաղողի այգիներ)։ Բրնձի մշակմամբ երկրի առաջատար շրջաններից է։
You Owe Me (երգ, The Chainsmokers)
Նախապատմություն
2018 թվականի փետրվարի 14-ին the Chainsmokers-ը սոցիալական ցանցերում հրապարակեց սինգի թողարկման օրը և կազմը։ Կազմի վրա պատկերված է ափսեի վրա դրված և սրտի ձև ունեցող սթեյք, որը շրջապատված է բանջարեղենով։ Մեկ օր հետո նրանք հրապարակեցին աուդիո նախադիտում ։ Երգը համեմատվել է Twenty One Pilots-ի ձայնի փոփոխության հետ, քանի որ դուետը փոխեց էլեկտրոնային պարային երաժշտության ոճը՝ «փոփ-փանք կիթառի և ոչ մշտական սինթային տողի», «ռադիո-բարեկամական» այլընտրանքային ռոք ձայնի   ։
Ստեղծագործություն
Երգը նկարագրվեց, որպես «փափուկ եղջյուր» և կիթառի կրկնվող ակորդ պարունակող ։ Նաև նկարագրվել է, որպես «ընկճվածության մռայլ և դաժան պատկերում, և մեդիայի՝ հիմիկվա կյանքի վրա ունեցած ազդեցությունը» ։
Տեսահոլովակ
Տեսահոլովակի պրոդյուսերն Ռորի Կրամերն է։ Տեսահոլովակում the Chainsmokers խմբի անդամները հանդես են գալիս, որպես վամպիրներ, ովքեր առանձնատունը մանրակրկիտ մաքրելուց հետո ուտում են իրենց հյուրերին ։
Ծանոթագրություններ
Կատեգորիա:2018 սինգլներ Կատեգորիա:2018 երգեր
Դուբովկա (գյուղ, Բերդիչևի շրջան)
Դուբովկա (Дубівка), գյուղ Ուկրաինայի Ժիտոմիրի մարզի Բերդիչևի շրջանում։ Հիմնադրվել է 1788 թվականին։
2001 թվականի տվյալներով Դուբովկա գյուղում բնակվում էր 291 մարդ։ Բնակավայրը զբաղեցնում է 1,52 կմ² տարածք։ Բնակչության խտությունը կազմում էր 191,45 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Բերդիչևի շրջանի բնակավայրեր Կատեգորիա:Ուկրաինայի գյուղեր Կատեգորիա:1788 թվականին հիմնադրված բնակավայրեր
Վերսալ
Վերսալ, Վերսայ (Versailles), քաղաք Ֆրանսիայում, Փարիզի հարավարևմտյան արվարձանը։ Իվելին դեպարտամենտի վարչական կենտրոնն է։ Բնակչությունը՝ 85 900 մարդ (ըստ 2004 թվականի տվյալների)։ Վերսալը միջազգային ճանաչում է գտել իր ճարտարապետական հուշարձաններով, կերպարվեստով և պատմական իրադարձություններով։
1682-1789 թվականներին Վերսալը ֆրանսիական թագավորների գլխավոր նստավայրն էր։ 1783 թվականին Վերսալում կնքվել է հաշտության պայմանագիր, որով ավարտվել է 1775-1783 թվականների ԱՄՆ-ի անկախության պատերազմը։ 1870-1871 թվականներին, ֆրանս-պրուսական պատերազմի ժամանակ, Վերսալը զավթել են պրուսական զորքերը։ 1871 թվականի հունվարի 18-ին այստեղ թագադրվել է Վիլհելմ I գերմանական կայսրը։ 1871 թվականին, Փարիզի կոմունայի ժամանակ Վերսալը, որտեղ գտնվում էր Ազգային ժողովը և Ա․ Թիերի կառավարությունը, դարձել է հակահեղափոխության կենտրոն։ Առաջին համաշխարհային պատերազմից (1914-1918) հետո Վերսալում ստորագրվել է Վերսալի հաշտության պայմանագիրղ 1919-ը։ Երկրորդ համաշխարհային պատերազմի ժամանակ Վերսալը օկուպացրել են (1940 թվականից) գերմանաֆաշիստական զորքերը, ազատագրել են ֆրանսիական պարտիզանները 1944-ի օգոստոսին։ Լյուդովիկոս XIII-ի ոչ մեծ որսորդական դղյակից (1624, ճարտարապետ՝ Ֆ․ Լերուա) Վերսալը 17-18֊րդ դարերում (1661-1668, ճարտարապետ՝ Լ․ Լևո, 1670-1674, ճարտարապետ՝ Ֆ․ դ’ Օրբե, 1678-1689, ճարտարապետ՝ ժ․ Արդուեն Մանսար) վերաճել է վեհաշուք պալատա-պուրակային անսամբլի՝ մեծածավալ պալատով (ճակատի երկարություն՝ 576,2 մետր) և կանոնավոր պուրակով (տարածությունը՝ 6 հազար հեկտարից ավելի)։ Քաղաքի հատակագիծը պայմանավորվել է պալատից ճառագայթող երեք ճանապարհներով (դեպի Փարիզ, Սեն Կլու և Սո թագավորական պալատները), որոնց առանցքների հատման կետում, պալատի հանդիսավոր բակում հեծյալ Լյուդովիկոս XIV-ի արձանն է (19-րդ դարի 2-րդ քառորդ, քանդակագործ՝ Լ․ Մ․ Լ․ Պտիտո)։ Միջին՝ փարիզյան ուղու առանցքով, դեպի պալատի մյուս կողմը տարածվում է գլխավոր ծառուղին՝ Լատոնայի (Լետոյի) և Ապոլլոնի ավազաններով և Մեծ ջրանցքով (երկարություն՝ 1520 մետր), որը կանոնավոր զբոսայգու (1660-ական թվականներ, ճարտարապետ՝ Ա.Լենոտր), ծառուղիների երկրաչափորեն հստակ ցանցի սիմետրիայի առանցքն է։ Մեծ ջրանցքից հյուսիս՝ Մեծ Տրիանոն (1687, ճարտարապետ՝ Ժ․ Արդուեն Սանսար) և Փոքր Տրիանոն (1762-1764, ճարտարապետ՝ Ժ․ Ա․ Գաբրիել) պալատներն են, բնապատկերային պարտեզը (1774, ճարտարապետ՝ Ա․ Ռիշար)։ Վերսալի անսամբլը, ուր զուգակցվել են բարոկկոյի տարածական թափն ու կլասիցիզմին հատուկ կառուցման ռացիոնալությունը, որոշակի ազդեցություն է ունեցել եվրոպական շատ երկրների քաղաքաշինության և պարտեզապուրակային արվեստի զարգացման վրա։ 1830 թվականին Վերսալի անսամբլները վերածվել են Վերսալի և Տրիանոնների ազգային թանգարանի։
Ծանոթագրություններ
Կատեգորիա:Ֆրանսիայի քաղաքներ
2015-16 NBA մրցաշրջան
2015-16 NBA մրցաշրջան, դարձել է Բասկետբոլի ազգային ասոցիացիայի 70-րդ մրցաշրջանը։ NBA պարբերական առաջնությունը մեկնարկել է 2015 թվականի հոկտեմբերի 27-ին 2014-15 մրցաշրջանի գործող չեմպիոնի մարզադաշտում։ NBA բոլոր աստղերի խաղը անցկացվել է 2016 թվականի փետրվարի 15-ին Տորոնտո քաղաքի «Air Canada Centre» մարզադաշտում։ Պարբերական առաջնության խաղերը ավարտվել են 2016 թվականի ապրիլի 13-ին, իսկ NBA փլեյ օֆի խաղերը մեկնարկել են 2016 թվականի ապրիլի 16-ին։ NBA չեմպիոն է ճանաչվել «Կլիվլենդ Կավալիերս» ակումբը։ Եզրափակչում՝ յոթ խաղերի արդյունքում, «Կավալիերս»-ը հաղթել է «Գոլդեն Սթեյթ Ուորիորս»-ին։
Ազատ գործակալներ
Ազատ գործակալների հետ բանակցությունները անցկացվել են 2015 թվականի հուլիսի 1-ից։ Ակումբները խաղացողների հետ կարող էին պայմանագրեր կնքել հուլիսի 10-ից։
Միջմրցաշրջանային
Ապրիլի 22-ին «Օկլահոմա Սիթի Թանդեր»-ը պաշտոնից ազատել է Սքոթ Բրուքսին ։ Ապրիլի 30-ին հայտարարվել է, որ ակումբի գլխավոր մարզիչ է նշանակվում Բիլի Դոնովանը ։
Մայիսի 12-ին «Նյու Օռլեանս Պելիկանս»-ը կենսաթոշակի է ուղարկել գլխավոր մարզիչ Մոնտի Ուիլյամսին ։ Մայիսի 30-ին «Պելիկանսս»-ի գլխավոր մարզիչ է նշանակվել Էլվին Ջենթրին ։
Մայիսի 28-ին «Չիկագո Բուլս»-ը աշխատանքից ազատել է Թոմ Տիբոդոյին ։ Հունիսի 2-ին հայտարարվել է, որ ակումբի գլխավոր մարզիչ է դառնում Ֆրեդ Հոյբերգը ։
Հունիսի 15-ին «Դենվեր Նագեթս»-ը հայտարարել է, որ գլխավոր մարզչի պարտականությունները ժամանաավոր կատարող Մելվին Հանտի փոխարեն ակումբի գլխավոր մարզիչ է նշանակվում Մայքլ Մելոունը ։
Հոկտեմբերի 1-ին «Գոլդեն Սթեյթ Ուորիորս»-ը հայտարարել է, որ Սթիվ Քերի առողջական խնդիրների պատճառով՝ գլխավոր մարզչի պաշտոնակատար է նշանակվում Լյուկ Ուոլթոնը ։
Մրցաշրջանային
Նոյեմբերի 18-ին «Հյուստոն Ռոքեթս»-ը աշխատաքից ազատել է Քևին Մակհեյլին։ Գլխավոր մարզչի պարտականություններ պաշտոնակատար է նշանակվել Ջեյ Բի Բիկերստաֆը ։